Juozas Olinardas Penčyla

Juozas Olinardas Penčyla (1908 m. gruodžio 29 d. Naumiestyje – 1979 m. lapkričio 27 d. Bogotoje, Kolumbija) – Lietuvos dailininkas. Vienas žymiausių tarpukario Lietuvos šaržistų ir karikatūristų.

 Biografija 
1927 m. baigė Marijampolės Rygiškių Jono gimnaziją, studijavo Lietuvos universitete. 1932 m. baigė Kauno meno mokyklą, mokėsi Justino Vienožinskio ir Mstislavo Dobužinskio studijose. 1943 m. baigė tapybos studijas Vilniaus dailės akademijoje.

Spaudoje bendradarbiavo nuo 1930 m., daugiausia darbų paskelbė leidiniuose „Lietuvos žinios“, „Lietuvos aidas“, „Geležinkelininkas“, „Suvalkietis“, „Sekmadienis“, „Kuntaplis“, „Vapsva“ ir kt. Ypač mėgo piešti šaržus Kauno Konrado kavinėje, kurioje rinkdavosi kūrybinė inteligentija. 1943–1944 m. dirbo Marijampolės teatro dailininku, vėliau pasitraukė į Vokietiją. 1948 m. išvyko į Kolumbiją, iki mirties gyveno Bogotoje. Nuo 1949 m. šaržus spausdino laikraščio „El Espectador“. Surengė 5 individualias parodas Kaune, po vieną Bogotoje ir Medeljine (Kolumbija).

 Šaltiniai 

 Literatūra 
 Juozas Olinardas Penčyla: šaržų karalius (sud. Domas Šniukas). – Vilnius: Margi raštai, 2004. – 261 p.: iliustr. – ISBN 9986-09-265-5

Kategorija:Lietuvos dailininkai
Kategorija:Lietuvos karikatūristai
Kategorija:Kolumbijos lietuviai